b'\n_START_ARTICLE_\nEtumerkki (matematiikka)\n_START_PARAGRAPH_\nEtumerkki on matematiikassa reaaliluvun positiivisuuden ja negatiivisuuden osoittava merkki. Mik\xc3\xa4li luku on positiivinen, luvun etumerkki on + (plus). Negatiivisen luvun etumerkki on \xe2\x88\x92 (miinus). Nollalla ei ole etumerkki\xc3\xa4. Negatiivisen luvun etumerkki on aina merkitt\xc3\xa4v\xc3\xa4 n\xc3\xa4kyviin lukua kirjoitettaessa, mutta positiivisella luvulla t\xc3\xa4m\xc3\xa4 ei ole v\xc3\xa4ltt\xc3\xa4m\xc3\xa4t\xc3\xb6nt\xc3\xa4. Etumerkit\xc3\xb6n reaaliluku on siis nolla tai positiivinen. Jonkin luvun kertominen luvulla \xe2\x88\x921 aiheuttaa luvun etumerkin vaihtumisen.'